CELEX: 62012CA0579
Language: fi
Date: 2013-09-19 00:00:00
Title: Asia C-579/12 RX II: Unionin tuomioistuimen tuomio (neljäs jaosto) 19.9.2013 — Euroopan komissio v. Guido Strack (Unionin yleisen tuomioistuimen asiassa T-268/11 P antaman tuomion uudelleenkäsittely — Henkilöstö — Komission päätös, jolla evätään sellaisen palkallisen vuosiloman siirtäminen, jota virkamies ei ole voinut pitää lomavuoden aikana pitkäaikaisen sairausloman vuoksi — Euroopan unionin virkamiehiin sovellettavien henkilöstösääntöjen 1 e artiklan 2 kohta — Kyseisten henkilöstösääntöjen liitteessä V oleva 4 artikla — Direktiivi 2003/88/EY — 7 artikla — Oikeus palkalliseen vuosilomaan — Unionin sosiaalioikeuden periaate — Euroopan unionin perusoikeuskirjan 31 artiklan 2 kohta — Unionin oikeuden yhtenäisyyden ja johdonmukaisuuden vahingoittaminen)

23.11.2013   
            
            
               FI
            
            
               Euroopan unionin virallinen lehti
            
            
               C 344/36
            
         Unionin tuomioistuimen tuomio (neljäs jaosto) 19.9.2013 — Euroopan komissio v. Guido Strack
   (Asia C-579/12 RX II) (1)
   
   (Unionin yleisen tuomioistuimen asiassa T-268/11 P antaman tuomion uudelleenkäsittely - Henkilöstö - Komission päätös, jolla evätään sellaisen palkallisen vuosiloman siirtäminen, jota virkamies ei ole voinut pitää lomavuoden aikana pitkäaikaisen sairausloman vuoksi - Euroopan unionin virkamiehiin sovellettavien henkilöstösääntöjen 1 e artiklan 2 kohta - Kyseisten henkilöstösääntöjen liitteessä V oleva 4 artikla - Direktiivi 2003/88/EY - 7 artikla - Oikeus palkalliseen vuosilomaan - Unionin sosiaalioikeuden periaate - Euroopan unionin perusoikeuskirjan 31 artiklan 2 kohta - Unionin oikeuden yhtenäisyyden ja johdonmukaisuuden vahingoittaminen)
   2013/C 344/63
   Oikeudenkäyntikieli: saksa
   
      Asianosaiset
   
   
      Valittaja: Euroopan komissio
   
      Muu osapuoli: Guido Strack
   
      Oikeudenkäynnin kohde
   
   Unionin yleisen tuomioistuimen asiassa T-268/11 P, komissio vastaan Strack, 8.11.2012 antaman tuomion uudelleenkäsittely
   
      Tuomiolauselma
   
   
               1)
            
            
               Euroopan unionin yleisen tuomioistuimen (muutoksenhakujaosto) asiassa T-268/11 P, komissio vastaan Strack, 8.11.2012 antama tuomio vahingoittaa unionin oikeuden yhtenäisyyttä ja johdonmukaisuutta, koska unionin yleinen tuomioistuin on muutoksenhakutuomioistuimena sivuuttanut palkallista vuosilomaa koskevan oikeuden unionin sosiaalioikeuden periaatteena, josta on myös nimenomaisesti määrätty Euroopan unionin perusoikeuskirjan 31 artiklan 2 kohdassa ja joka on erityisesti tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY kohteena, sellaisena kuin unionin tuomioistuimen oikeuskäytännössä on tätä oikeutta tulkittu, ja:
               
                           —
                        
                        
                           tulkinnut Euroopan unionin virkamiehiin sovellettavien henkilöstösääntöjen 1 e artiklan 2 kohtaa siten, ettei se kata direktiivissä 2003/88 tarkoitettuja työajan järjestämistä koskevia vaatimuksia eikä etenkään palkallista vuosilomaa, ja
                        
                     
                           —
                        
                        
                           tämän jälkeen tulkinnut mainittujen henkilöstösääntöjen liitteessä V olevaa 4 artiklaa siten, että siinä tarkoitetaan, että oikeus siirtää vuosilomaa yli mainitussa säännöksessä vahvistetun rajan voidaan myöntää vain silloin, kun virkamies on estynyt pitämästä lomaansa virkatehtäviä koskevan toimintansa vuoksi.
                        
                     
         
               2)
            
            
               Euroopan unionin yleisen tuomioistuimen mainittu tuomio kumotaan.
            
         
               3)
            
            
               Euroopan komission valitus Euroopan unionin virkamiestuomioistuimen asiassa F-120/07, Strack vastaan komissio, 15.3.2011 antamasta tuomiosta hylätään.
            
         
               4)
            
            
               Euroopan komissio velvoitetaan korvaamaan Guido Strackille sekä uudelleenkäsittelymenettelyssä että Euroopan unionin yleisessä tuomioistuimessa aiheutuneet oikeudenkäyntikulut.
            
         
               5)
            
            
               Euroopan unionin neuvosto ja Euroopan komissio vastaavat uudelleenkäsittelymenettelyssä aiheutuneista omista oikeudenkäyntikuluistaan.
            
         
               6)
            
            
               Euroopan komissio vastaa Euroopan unionin yleisessä tuomioistuimessa käydyssä menettelyssä sille aiheutuneista oikeudenkäyntikuluista.
            
         
      (1)  EUVL C 71, 9.3.2013.